Nigula raba

pisi|Nigula raba talvel 2020
Nigula raba on soomassiiv Pärnumaal Häädemeeste vallas Uuemaa ja Urissaare külades. Raba pindala on 2320 ha.Kink M. 2006. Veeobjektid "Eesti ürglooduse raamatus". Tallinn, Teaduste Akadeemia Kirjastus, lk 93. 

Nigula raba on lääne-eesti tüüpi lageraba suhteliselt järsu rabarinnaku ja lameda keskplatooga. Rinnak on paremini näha soostiku lääneosas, kus rabapind tõuseb mõnekümne meetri jooksul kuni 3 meetrit kõrgemaks. 

Raba areng sai alguse umbes 10 000 aastat tagasi ehk pärast viimast jääaega. Märgala on tekkinud tuhandete hektarite suuruse veekogu kinnikasvamisel, rabas on säilinud jäänukina 20 ha suurune Nigula järv. 

Raba turbakihi paksus on kuni 6,8 m, lamamiks sapropeel ja saviliivmoreen. 

Nigula soostiku uhkuseks on viis rabasaart, mis oma põlismetsaga hakkavad silma üle kogu lageda raba, kuigi asuvad 1–1,5 meetrit rabapinnast allpool. Saarte kõrgematel osadel paikneb liigirikas laialehine salumets, mis on relikt soojast ja niiskest atlantilisest kliimaperioodist 5000–6000 aastat tagasi. Nigula rabas on ka palju raskesti läbipääsetavaid älvestikke, rahvakeeli mülkaid.

Raba jääb Nigula looduskaitseala territooriumile.

 Viited 

Kategooria:Pärnu maakonna sood
Kategooria:Häädemeeste vald